29/04/2010 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva do estudo de detalle das parcelas 3, 5 e 7 da zona A do plan parcial do solo urbanizable non programado número 37-1º sector (SUNP-37.1). Costa Vella

O Pleno da Corporación, na sesión que tivo lugar o día 25 de marzo de 2010, adoptou o seguinte acordo:  Aprobar definitivamente o Estudo de detalle das parcelas 3, 5 e 7 da zona A do Plan parcial do solo urbanizable non programado número 37-1º sector (SUNP-37.1) de Costa Vella formulado por Fibras y Sistemas, SL, sen modificacións respecto do aprobado inicialmente pola Xunta de Goberno Local o 22 de decembro de 2009. O acto de aprobación definitiva do citado Estudo de detalle foi comunicado á Consellería de Medio Ambiente, Territorio e Infraestruturas con data 14 de abril de 2010, en cumprimento do disposto polo artigo 92.3 da Lei 9/2002, do 30 de decembro, de ordenación urbanística e protección do medio rural de Galicia (LOUG). Contra este acordo poderase interpoñer directamente recurso contencioso administrativo ante Tribunal Superior de Xustiza de Galicia no prazo de dous meses, contado a partir do día seguinte ó publicación deste anuncio. De acordo co sinalado no artigo 92.2 da LOUG, publícase deseguido o texto íntegro da normativa urbanística de aplicación. Santiago de Compostela, 15 de abril de 2010 O alcalde Asdo.: Xosé A. Sánchez Bugallo Polo que respecta ás aliñacións interiores e ó reordenamento dos volumes finais: 1.- Partimos da agregación das tres parcelas, co que teremos así unha parcela final cos seguintes parámetros urbanísticos: Superficie: 7.999,00 m² Edificabilidade U. A. construíbles: 6.399,20 m² U. A. ponderadas: 7.529,87 m² Partimos dunha agregación das tres parcelas, mantendo os recuamentos á fronte da parcela e ó fondo da mesma fixados no Plan Parcial Industrial do SUNP-37 Costa Vella (1º Sector) e posterior Modificación Puntual. A modificación proposta en este Estudio de Detalle refírese ás aliñacións interiores da parcela e ó reordenamento dos volumes finais das edificacións que se pretende executar. Tal e como se reflexa nos planos, quedan dúas zonas diferentes dentro da parcela. A primeira zona ó Oeste da parcela, presenta unha pendente menos acusada polo que se aproveita esta circunstancia para a construción de dúas naves con dimensións similares en ancho e fondo, limitando o fondo a 28 m para que o escalonamento final de estas construcións ás que se construirán na outra zona da parcela, sexa o menos acusado posible, acadando así unha transición máis harmónica. Na zona leste da parcela, e como a pendente da mesma é máis acusada, proponse a execución de naves coa fronte mínima establecida no Plan Parcial Industrial do SUNP-37 Costa Vella (1º Sector), e aproveitando o ancho da parcela no que a pendente e case nula. Proponse a construción coa fronte mínima de 10,00 m para poder así escalonar máis as construcións, acadando así un acceso dende a rúa 5 ás naves moito máis cómodo para a entrada de camións ás mesmas. Polo que respecta ós volumes finais, acádase con esta solución unha transición mellor dende os dous volumes máis grandes, creándose unha continuidade de volumes moito máis liviá que coa solución proposta no Plan Parcial Industrial do SUNP-37 Costa Vella (1º Sector), acadando así un conxunto final máis estético, harmónico e coherente. E un mellor aproveitamento das parcelas, creando naves máis funcionais e accesibles dende as rúas ás que dan fronte. Mantense o índice de edificabilidade xeral en previsión dun mellor aproveitamento no interior das edificacións. COMPARATIVA DE EDIFICABILIDADES P. P. industrial do SUNP-37 Costa Vella (1º Sector) Estudio Detalle Edificabilidade máxima de 0,80 m²/m² 0,80 m²/m² Mantense o volume total das parcelas iniciais, tal como se mostra nos seguintes cadros comparativos: As edificacións propostas neste Estudio de Detalle, poderán executarse por separado, sempre que se fagan tendo en conta os volumes, aliñacións e ocos de fachada previstos, e a disposición de cada nave. Proponse neste documento unha ordenación de materiais sendo para todas as fachadas, en xeral, un acabado de formigón visto ou materiais que ofrezan unha estética similar, completando as fachadas con panelados de chapa ou resinas aglomeradas en cores pasteis, ou materiais que ofrezan unha estética similar. A carpintería exterior manterá a mesma liña podéndose utilizar calquera dos materiais permitidos para o resto das edificacións da zona segundo o Plan Parcial. Acompáñanse planos nos que se reflexa a estética á que se fai referencia. En canto ás condicións e materiais dos peches de parcela, proponse para estas parcelas o bloque visto con reixa metálica. Calquera punto non definido no Estudio de Detalle, rexerase polo disposto na normativa aprobada para este Sector do SUNP-37.